Diari Oficial de la Generalitat Valenciana


Sumari del DOGV 3017, del 19-06-1997 (1997/8131)

ORDRE de 19 de maig de 1997 de la Conselleria de Cultura, Educació i Ciència per la qual es convoquen ajudes per a la realització d'activitats de caràcter cinematogràfic promogudes pels ajuntaments, entitats dependents d'aquests i entitats sense ànim de lucre de la Comunitat Valenciana per a 1997.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3017

Data del DOGV
:   19-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8131


Data del document
:   19-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 19 de maig de 1997 de la Conselleria de Cultura, Educació i Ciència per la qual es convoquen ajudes per a la realització d'activitats de caràcter cinematogràfic promogudes pels ajuntaments, entitats dependents d'aquests i entitats sense ànim de lucre de la Comunitat Valenciana per a 1997.  
A fi de potenciar i donar suport a la realització d'activitats cinematogràfiques, a la Comunitat Valenciana, d'acord amb els articles 2 i 31 de la Llei Orgànica 5/1982, d'1 de juliol, per la qual es va aprovar l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer  
Es convoca la concessió d'ajudes per a la realització d'activitats cinematogràfiques als municipis de la Comunitat Valenciana per a 1997 i s'aproven les bases de la convocatòria que s'inclouen com annex I d'aquesta ordre.  
Segon  
L'import global màxim de les ajudes que es concediran per a aquesta finalitat serà de 08.619.901 de pessetes, inclosos en la línia de subvenció 410/97 del programa pressupostari 455.10, Promoció Cultural, del pressupost per a 1997 de la Generalitat Valenciana.  
DISPOSICIONS FINALS  
Primera  
S'autoritza la directora general de Promoció Cultural, Museus i Belles Arts perquè dicte les resolucions necessàries que requerisca l'aplicació i el desplegament del que es disposa en aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos, a comptar de l'endemà de la publicació, davant la Sala del Contenciosa Administrativa del Tribunal Superior de Justícia de la Comunitat Valenciana. Per a interposar-lo es requereix comunicar-ho prèviament a aquest òrgan. Tot això, de conformitat amb el que disposen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre.  
València, 19 de maig de 1997  
El conseller de Cultura, Educació i Ciència,  
FRANCISCO E. CAMPS ORTIZ  
ANNEX I  
Bases per a la concessió d'ajudes per a la realització d'activitats cinematogràfiques promogudes pels ajuntaments, entitats dependents d'aquests i entitats sense ànim de lucre durant 1997  
1) Beneficiaris  
Podran sol·licitar aquestes ajudes les corporacions locals de la Comunitat Valenciana, els organismes dependents d'aquestes que realitzen activitats audiovisuals el 1997 i les entitats sense ànim de lucre que organitzen festivals cinematogràfics amb una trajectòria consolidada.  
2) Característiques de les ajudes  
No es podrà concedir més d'una ajuda per sol·licitant.  
3) Sol·licituds  
3.1 Les sol·licituds es formalitzaran segons el model de l'annex II, que es proporcionarà a les direccions territorials de Cultura i Educació, i hauran d'acompanyar-se de la proposta d'activitats cinematogràfiques degudament documentada, amb pressupost previst, i d'una memòria, si s'escau, de les activitats cinematogràfiques realitzades pel sol·licitant durant l'any 1996.  
3.2 Les entitats sense ànim de lucre hauran d'acreditar que es troben al corrent de les seues obligacions tributàries i davant de la Seguretat Social, segons el que estableixen l'Ordre de 30 de maig de 1996 de la Conselleria d'Economia i Hisenda, sobre la forma d'acreditació dels beneficiaris de subvencions, i l'article 47.7 del Text Refós de la Llei d'Hisenda Pública de la Generalitat Valenciana (DOGV núm. 2.775, de 21.06.96).  
3.3 Tota la documentació requerida juntament amb la sol·licitud, es presentarà a les direccions territorials de Cultura i Educació, o bé per qualsevol dels mitjans previstos en la Llei de Règim Jurídic de les Administracions Públiques i del Procediment Administratiu Comú.  
3.4 Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies corregisca aquests defectes, amb l'advertència que, si no ho fa, la seua sol·licitud serà arxivada.  
3.5 El termini de presentació de sol·licituds serà d'un mes a partir del dia següent de la publicació d'aquesta ordre en el Diari Oficial de la Generalitat Valenciana. Si l'últim dia de termini fóra inhàbil, dissabte o qualsevol altre que reglamentàriament es declare com a tal, s'entendria prorrogat fins al primer dia hàbil següent.  
4) Resolució de les ajudes  
4.1 Per a l'avaluació dels projectes presentats es constituirà una comissió composta per la directora general de Promoció Cultural, Museus i Belles Arts o persona en qui delegue, que actuarà com a president, el cap del Servei de Promoció i Difusió Cultural, o persona en qui delegue, com a vicepresident, i tres vocals, nomenats per la directora general de Promoció Cultural, Museus i Belles Arts.  
Vist l'informe de la comissió d'avaluació, la directora general de Promoció Cultural, Museus i Belles Arts elevarà la proposta de resolució al titular d'aquesta Conselleria, que resoldrà l'adjudicació i la quantia de les ajudes. Aquesta resolució haurà de ser dictada en el termini màxim de tres mesos a partir de l'acabament del termini de presentació de les sol·licituds. En el cas que en el termini establit no s'haguera dictat la resolució, la petició es consideraria desestimada.  
4.2 Els criteris de valoració de sol·licituds seran:  
- suport a activitats amb una trajectòria àmpliament consolidada  
- interés cultural de la proposta  
- incidència social  
5) Obligacions dels beneficiaris  
Són d'aplicació a aquestes ajudes les obligacions que als beneficiaris de subvencions de la Generalitat Valenciana imposa la Llei d'Hisenda Pública de la Generalitat Valenciana i, a més, les següents:  
5.1 Els beneficiaris hauran de comunicar a la Conselleria de Cultura, Educació i Ciència l'obtenció de qualsevol subvenció o ajuda concedida per a la mateixa finalitat, sol·licitada a unes altres administracions o institucions públiques o privades.  
5.2 En el cas que es produïren modificacions respecte al programa subvencionat, un informe sobre les causes que han provocat aquesta modificació.  
5.3 El beneficiari haurà d'indicar en tota la publicitat de les activitats cinematogràfiques, si n'hi ha, la col·laboració de la Conselleria de Cultura, Educació i Ciència de la Generalitat Valenciana, com a mínim a partir de la data de notificació de la resolució de la concessió d'ajuda.   
5.4 Presentar una memòria de les activitats cinematogràfiques realitzades, adjuntant-hi fullets, cartells i tota la documentació il·lustrativa de l'activitat que consideren oportuna.  
6) Justificació i pagament de les subvencions  
La tramitació del pagament de les subvencions començarà amb la justificació prèvia per part dels beneficiaris del compliment de les obligacions establides en el punt 5 d'aquest annex i quan s'hagen presentat els corresponents justificants de despeses per un import mínim igual al de la quantitat subvencionada, datats el 1997. S'admetran fotocòpies compulsades o confrontades per un funcionari habilitat a aquest efecte. Aquests justificants hauran d'aportar-se fins al 28 de novembre de 1997 a la Direcció General de Promoció Cultural, Museus i Belles Arts. A partir d'aquest dia el crèdit quedarà anul·lat, i es perdrà el dret a cobrar l'ajuda concedida.   
7) Modificació de l'ajuda  
Tota alteració de les condicions tingudes en compte per a la concessió de l'ajuda, i en tot cas, l'obtenció concurrent d'ajudes atorgades per unes altres administracions o ens públics o privats, podrà donar lloc a la modificació de la resolució de concessió.